CELEX: 32017D0487
Language: hr
Date: 2017-03-17 00:00:00
Title: Provedbena odluka Komisije (EU) 2017/487 оd 17. ožujka 2017. o izmjeni Odluke 2005/51/EZ u pogledu razdoblja tijekom kojeg se tlo kontaminirano pesticidima ili postojanim organskim onečišćujućim tvarima smije unositi u Uniju za potrebe dekontaminacije (priopćeno pod brojem dokumenta C(2017) 1693)

21.3.2017   
            
            
               HR
            
            
               Službeni list Europske unije
            
            
               L 75/32
            
         PROVEDBENA ODLUKA KOMISIJE (EU) 2017/487
   оd 17. ožujka 2017.
   o izmjeni Odluke 2005/51/EZ u pogledu razdoblja tijekom kojeg se tlo kontaminirano pesticidima ili postojanim organskim onečišćujućim tvarima smije unositi u Uniju za potrebe dekontaminacije
   
      
         (priopćeno pod brojem dokumenta C(2017) 1693)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvi podstavak prvu alineju,
   budući da:
   
               (1)
            
            
               U skladu s člankom 4. stavkom 1. Direktive 2000/29/EZ u vezi s dijelom A točkom 14. Priloga III. toj Direktivi unošenje u Uniju tla podrijetlom iz nekih trećih zemalja zabranjeno je.
            
         
               (2)
            
            
               Odlukom Komisije 2005/51/EZ (2) države članice privremeno su ovlaštene predvidjeti, uz određene uvjete, odstupanje od tih odredbi u pogledu tla kontaminiranog pesticidima ili postojanim organskim onečišćujućim tvarima ako je uvezeno za potrebe dekontaminacije i namijenjeno obradi u namjenskim spalionicama opasnog otpada.
            
         
               (3)
            
            
               Neke su države članice zatražile produženje odobrenja za predviđanje tog odstupanja. Prema informacijama koje su države članice dostavile u skladu s Odlukom 2005/51/EZ čini se da su pri korištenju tim odstupanjem posebni uvjeti utvrđeni navedenom Odlukom dovoljni za sprečavanje unošenja štetnih organizama u Uniju te da su ispunjeni. Prema tome nema fitosanitarnog rizika od aktivnosti obuhvaćene Odlukom 2005/51/EZ.
            
         
               (4)
            
            
               Stoga je primjereno produžiti odstupanje do 31. prosinca 2019.
            
         
               (5)
            
            
               Odluku 2005/51/EZ stoga bi trebalo na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Datum „28. veljače 2017.” u članku 1. drugom stavku Odluke 2005/51/EZ zamjenjuje se datumom „31. prosinca 2019.”.
   Članak 2.
   Ova je Odluka upućena državama članicama.
   
      Sastavljeno u Bruxellesu 17. ožujka 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Odluka Komisije 2005/51/EZ od 21. siječnja 2005. o davanju privremenog ovlaštenja državama članicama da predvide odstupanja od nekih odredaba Direktive Vijeća 2000/29/EZ u pogledu uvoza tla kontaminiranog pesticidima ili postojanim organskim onečišćujućim tvarima za potrebe dekontaminacije (SL L 21, 25.1.2005., str. 21.).